**Ministru kabineta noteikumu projekta “Grozījumi Ministru kabineta 2017.gada 5.decembra noteikumos Nr.537 „Noteikumi par portfeļgarantijām sīko (mikro), mazo un vidējo komersantu kreditēšanas veicināšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2017.gada 5.decembra noteikumos Nr.537 „Noteikumi par portfeļgarantijām sīko (mikro), mazo un vidējo komersantu kreditēšanas veicināšanai”” (turpmāk – Noteikumu projekts) paredz programmas nosacījumu precizēšanu, lai paplašinātu atbalsta saņēmēju loku un nodrošinātu turpmāku finansējuma pieejamību Covid-19 krīzes skartajiem saimniecības darbības veicējiem.Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pēc Ekonomikas ministrijas iniciatīvas pamatojoties uz Attīstības finanšu institūcijas likuma 12.panta ceturto daļu, lai nodrošinātu turpmāku atbalsta sniegšanu Covid-19 krīzes skartajiem saimnieciskās darbības veicējiem kā arī lai precizētu Noteikumu projekta normas un atbalsta saņēmēju loku, nodrošinot plašāku atbalsta pieejamību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Noteikumu projektu tiek veikti tālāk minētie grozījumi Ministru kabineta 2017.gada 5.decembra noteikumos Nr.537 „Noteikumi par portfeļgarantijām sīko (mikro), mazo un vidējo komersantu kreditēšanas veicināšanai”” (turpmāk – MK noteikumi Nr.537).***Atbalsta piešķiršanas normu precizēšana***Ņemot vērā Covid-19 pandēmiju, kā arī pamatojoties uz EIROPAS PARLAMENTA UN PADOMES REGULA (ES) 2020/558 (2020. gada 23. aprīlis), ar ko Regulas (ES) Nr. 1301/2013 un (ES) Nr. 1303/2013 groza attiecībā uz īpašiem pasākumiem, lai nodrošinātu ārkārtas elastību Eiropas strukturālo un investīciju fondu izmantošanā, reaģējot uz Covid-19 uzliesmojumu”25 a) panta 11.punktu (https://eur-lex.europa.eu/legal-content/LV/TXT/HTML/?uri=CELEX:32020R0558&from=LV ), kas nosaka, *ja finanšu instrumenti sniedz atbalstu MVU apgrozāmā kapitāla veidā saskaņā ar šīs regulas 37. panta 4. punkta otro daļu, jauni vai atjaunināti uzņēmējdarbības plāni vai līdzvērtīgi dokumenti un pierādījumi, kas ļauj pārbaudīt, vai ar finanšu instrumentu starpniecību piešķirtais atbalsts ir izmantots tā paredzētajam mērķim, kā daļa no apliecinošajiem dokumentiem netiek prasīti*, Ekonomikas ministrijas rosina šādu dokumentu prasīšanu neattiecināt arī portfeļgarantiju programmā līdz 2021.gada 31.decembrim. Tādējādi noteikumu p**rojekts paredz noteikumu par nepieciešamību komersanta biznesa plānā vai tam pielīdzināmā dokumentā pamatot aizdevuma saistību ar komersanta darbības uzsākšanu, komersanta attīstību vai darbības paplašināšanu aizdevumiem apgrozāmo līdzekļu finansēšanai**, tai skaitā aizdevumiem kredītlīnijas vai kredītlimita veidā nepiemērot līdz 2021.gada 31.decembrim.Šie grozījumi arī precizē atbalsta saņēmēju loku, tādējādi veicinot uzņēmējdarbības kreditēšanu Latvijā.Papildus Ekonomikas ministrija skaidro, ka MK noteikumos Nr.537 ietvaros nav saistoša norma par garantijas sniegšanu apgrozāmo līdzekļu aizdevumam tikai saistībā ar investīciju veikšanu.MK noteikumi Nr.537 10.1. punkts nosaka, ka portfeļgarantiju var saņemt komersants, kas atbilst Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014), 1. pielikumā noteiktajām mikrouzņēmumu, mazo un vidējo uzņēmumu definīcijām. Komisijas regulas Nr.651/2014 1.pielikuma 1.pants nosaka uzņēmuma definīciju: “Par uzņēmumu uzskata jebkuru saimnieciskās darbības subjektu neatkarīgi no tā juridiskās formas. Tas jo īpaši ietver pašnodarbinātas personas un ģimenes uzņēmumus, kas nodarbojas ar amatniecību vai veic citu darbību, kā arī personālsabiedrības un apvienības, kas regulāri ir iesaistītas saimnieciskajā darbībā.” Attiecīgi saskaņā ar Komisijas regulā Nr.651/2014 minēto - saimnieciskās darbības subjekta juridiskā forma nav noteikta un tā var būt ne tikai komersants.Tā kā saimniecisko darbību var veikt ne tikai komersanti, bet arī biedrības un nodibinājumi, kā arī zemnieku saimniecības savu mērķu sasniegšanai, kas var būt atbalstāmi saskaņā ar Regulu Nr.964/2014 un Nr.1407/2013, lai precizētu atbalsta saņēmēju loku, noteikumu projekts paredz noteikt atbalsta saņēmēju mērķa grupu. Tādējādi tās būs saskaņā ar citām Attīstības finanšu institūcijas Altum (turpmāk – ALTUM) finanšu instrumentu programmām, kā piemēram, individuālās garantijas saskaņā ar MK noteikumiem 383[[1]](#footnote-2).Ņemot vērā, ka saskaņā ar Komerclikumu[[2]](#footnote-3) termins komersants attiecas uz Komercreģistrā ierakstītām personā, lai aptvertu plašāku saņēmēju loku, kā atbalsta saņēmējs tiek noteikts saimnieciskās darbības veicējs – juridiska persona, kas ietver gan Komercreģistrā reģistrētas juridiskas personas, kā arī citos reģistros reģistrētas juridiskas personas, kas veic saimniecisko darbību.Saimnieciskās darbības veicēji, kas ir fiziskas personas nav atbalstāmas Noteikumu Nr.537 ietvaros.***Covid-19 programmas pagarinājums***Portfeļgarantiju programma Covid-19 seku mazināšanai (MK Noteikumu Nr.537 5.1 punkts) tika ieviesta saskaņā ar *de minimis* atbalsta nosacījumiem, pārņemot atsevišķus Eiropas Komisijas 2020.gada 19.marta Komisijas paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (2020/C 91 I/01) (turpmāk – Pagaidu regulējums) nosacījumus. Attiecīgi programmas termiņš sākotnēji tika noteikts saskaņā ar Pagaidu regulējumu t.i. līdz 2020.gada 31.decembrim.Izvērtējot ekonomisko situāciju valstī, nākotnes attīstības prognožu nenoteiktību un to, ka programma tiek ieviesta zem Komisijas regulas Nr.1407/2013, Ekonomikas ministrija ierosina portfeļgarantiju programmas īstenošanu Covid-19 seku mazināšanai (MK noteikumu Nr.537 5.1 punkts) pagarināt līdz 2021.gada 31.decembrim. Šāds termiņš ir saskaņā ar Komisijas regulas Nr.1407/2013 nosacījumiem.Ņemot vērā arvien pieaugošu Covid-19 izplatību un ietekmi uz komersantu saimniecisko darbību, MK Noteikumos precizēts, ka garantijas pieejamas, lai mazinātu Covid-19 izplatības seku negatīvo ietekmi uz saimnieciskās darbības veicēju saimniecisko darbību, kā arī svītroti nosacījumi par likviditātes un finanšu datu prasībām, tā kā praksē ir virkne citu situāciju, kas negatīvi ietekmē saimniecisko darbību, piemēram, slēgtu robežu dēļ nevar veikt darbus ārvalstīs vai kavējas izejvielu piegādes, darbaspēka pašizolācija, klientu maksājumu kavējumu īpatsvara pieaugums, piegādātāju pāreja uz priekšapmaksu, klientu pēcapmaksas termiņu pagarināšana u.c. neizslēdzot arī saimnieciskās darbības veicēju likviditātes samazināšanos un finanšu datu pasliktināšanos salīdzinājumā ar laika periodu pirms Covid-19 izplatības.***Atbalsta apvienošanas nosacījumu precizēšana***Lai nodrošinātu, ka tiek ievēroti Pagaidu regulējuma noteiktie kumulācijas nosacījumi, kā arī ņemot vērā, ka kopš 2020.gada aprīļa, kad tika veikti grozījumi Noteikumos Nr.537, ir ieviestas un saskaņotas jaunas atbalsta programmas saskaņā ar Pagaidu regulējumu, Noteikumu projekts paredz precizēt Noteikumu 32.2 punktu.Lai gan Komisijas paziņojumi nav juridiski saistoši, Noteikumu projekta 10.punktā ir ietverta atsauce uz Pagaidu regulējumu, ņemot vērā, ka šajā normā ir ietverts atbalsta kumulācijas aizliegums tieši ar tādu atbalstu, kuru sniedz saskaņā ar Eiropas Komisijas lēmumiem, kas pieņemti atbilstoši iepriekš minētā Pagaidu regulējuma 3.2. un 3.3. iedaļām un ar atbalstu, kuru sniedz atbalsta programmas ietvaros Covid-19 krīzes skartajiem uzņēmumiem apgrozāmo līdzekļu plūsmas nodrošināšanai, kā arī ņemot vērā, ka joprojām var tikt izstrādātas jaunas atbalsta programmas saskaņā ar šī Pagaidu regulējuma 3.2. un 3.3.iedaļām.Attiecīgi, ja normā netiktu iekļauta atsauce uz Pagaidu regulējumu, bet gan uz katru konkrēto atbalsta programmu, līdz ar katru jauno atbalsta programmu būtu jāgroza arī Noteikumi Nr.537, kas radītu nesamērīgu administratīvo slogu. Pagaidu regulējums ir viens no komercdarbības atbalsta regulējumiem, balstoties uz kuriem ir izstrādāta virkne Covid-19 krīzes novēršanai paredzēto atbalsta programmu (Ministru kabineta noteikumi, piemēram, MK Noteikumi Nr.149[[3]](#footnote-4), MK noteikumi Nr.454, MK noteikumi Nr.150, MK noteikumi Nr.676, MK noteikumi Nr.457 u.c.) un atsauces uz kuru ir iestrādātas vairākas atbalsta programmas un saskaņā ar kura nosacījumiem tiek nodrošināta atbalsta programmas saderība ar ES iekšējo tirgu. ***Valsts atbalsta atgūšanas normas precizēšana***Lai precīzāk atspoguļotu Noteikumos Nr.537 normu par valsts atbalsta atgūšanu, Noteikumu projekts paredz precizēt 32.1 punktu, aizstājot vārdus “ir pārkāpis” ar vārdiem “ir pārkāptas”, tādā veidā nosakot, ka atbalsta saņēmējam ir pienākums atmaksāt visu projekta ietvaros saņemto atbalstu kopā ar procentiem ne tikai gadījumā, ja atbalsta saņēmējs ir pārkāpis Komisijas regulas Nr.1407/2013 prasības, bet arī gadījumā, ja tiek konstatēts, ka atbalsta sniedzējs ir pārkāpis Komisijas regulas Nr.1407/2013 prasības.Skaidrojums par nelikumīga atbalsta atgūšanu nacionālā līmenī ir sniegts 2019.gada 5.marta spriedumā lietā Estii Pagar C-349/17, kas ir lasāms plašāk, aptverot visus komercdarbības atbalsta regulējumus. Atbilstoši Esti Pagar sprieduma lietā C-349/17 104. – 106.punktam valsts iestāde, gadījumā, ja ir kļūdaini piemērojusi attiecīgo komercdarbības atbalsta regulējumu, nevar radīt šī atbalsta saņēmējam tiesisko paļāvību par šī atbalsta likumību. Līdz ar to atbalsts ir uzskatāms par nelikumīgi piešķirtu arī gadījumā, ja atbalsta sniedzējs ir kļūdaini piemērojis regulu nosacījumus, piešķirot atbalstu un šādā gadījumā atbalsta sniedzējs nevar nodrošināt tiesisko paļāvību atbalsta saņēmējam par šī atbalsta likumību.Tāpat Finanšu ministrijas 15.04.2020 vēstulē 7-4/18/1772 ir sniegts skaidrojums par piemērojamiem pamatprincipiem komercdarbības atbalsta atgūšanā atsaucoties uz tiesvedībā *Eesti Pagar AS* pret *Ettevõtluse Arendamise Sihtasutus, Majandus ‑ ja Kommunikatsiooniministeerium*[[4]](#footnote-5) (turpmāk – EST spriedums) minētajiem apsvērumiem:*“No minētā EST sprieduma galvenokārt izriet, ka arī gadījumos, kad Eiropas Komisija nav pieņēmusi lēmumu par komercdarbības atbalsta atgūšanu par dalībvalsts iestādes (atbalsta sniedzēja) piešķirto komercdarbības atbalstu, kas tika piešķirts, neievērojot LESD 108. panta 3. punktā noteikto paziņošanas pienākumu, un kuru piešķirot netika izpildīti komercdarbības atbalsta regulējuma (t.sk., Komisijas 2014. gada 17. jūnija regulas (ES) Nr. 651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu) nosacījumi, dalībvalsts iestādei (atbalsta sniedzējam) ir pienākums pašai pēc savas iniciatīvas atgūt šādu komercdarbības atbalstu. EST spriedumā Eiropas Savienības tiesa ir skaidri nospriedusi, ka no LESD 108. panta 3. punkta izriet arī tas, ka, atgūstot iepriekš minēto komercdarbības atbalstu pēc savas iniciatīvas, dalībvalsts iestādei (atbalsta sniedzējam) ir jāpieprasa no šī atbalsta saņēmēja procenti atbilstoši piemērojamo valsts tiesību normām. EST spriedumā ir noteikts, ka LESD 108. panta 3. punktā ir prasīts, lai ar šīm tiesību normām tiktu nodrošināta visa nelikumīgā atbalsta atgūšana un lai līdz ar to tā saņēmējam tostarp tiktu uzdots samaksāt procentus par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū.”*  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Altum |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam ir labvēlīga ietekme uz Latvijas uzņēmumiem, palīdzot tiem pārvarēt Covid-19 pandēmijas izraisītu krīzi, turpinot piedāvāt portfeļgarantijas komercbanku sniegtajiem pakalpojumiem. Garantijas būs pieejamas plašākam atbalsta saņēmēju lokam.Noteikumu projektam ir labvēlīga ietekme uz ekonomiku kopumā.Sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar |
| 2. | Atbildīgā institūcija | Projekts šo jomu neskar |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108.](https://likumi.lv/ta/id/316119#p108) panta piemērošanai (turpmāk – Komisijas regula Nr.794/2004) |
| 2. | Citas starptautiskās saistības | Projekts šo jomu neskar |
| 3. | Cita informācija | Noteikumu projekts paredz ieviest prasības atbilstoši Eiropas Komisijas 2020.gada 19.marta Komisijas paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (2020/C 91 I/01). |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Komisijas regulas Nr.794/2004 prasības |
| A | B | C | D |
| *Komisijas regulas Nr.794/2004 10.un 11.pants* | *Noteikumu projekta 9.punkts*  | *Ieviests pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Noteikumu projekta izstrādē tiek īstenota atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktā, proti, sabiedrības pārstāvjiem tiek dota iespēja rakstiski sniegt viedokli par Noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Sabiedrības līdzdalība tiek nodrošināta, ievietojot projektu Ekonomikas ministrijas un Ministru kabineta tīmekļa vietnēs sabiedriskajai apspriešanai - <https://www.em.gov.lv/lv/Ministrija/sabiedribas_lidzdaliba/diskusiju_dokumenti/> |
| 3. | Sabiedrības līdzdalības rezultāti | Nav saņemti viedokļi sabiedrības līdzdalības komunikācijā. Vienlaikus Valsts sekretāru līmeņa saskaņošanas procedūras ietvaros (izsludināts 2020.gada 26.novembrī) saņemti viedokļi no Finanšu un Tieslietu ministrijām, kas ņemti vērā un iestrādāti Noteikumu projektā. Tāpat Noteikumu projektu atbalsta Latvijas Tirdzniecības un rūpniecības kamera, Latvijas Darba devēju konfederācija, Finanšu nozares asociācija. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Altum |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta izpilde tiks nodrošināta Ekonomikas ministrijas un Altum esošo funkciju un cilvēkresursu ietvaros. |
| 3. | Cita informācija | Nav |

**Ekonomikas ministrs J. Vitenbergs**

Vīza:

**Valsts sekretāra vietā -**

**valsts sekretāra vietniece Z. Liepiņa**

Tetere, 67013044

Dita.Tetere@em.gov.lv

1. Ministru kabineta 2020.gada 16.jūnija noteikumi Nr.383 “Noteikumi par garantijām saimnieciskās darbības veicējiem konkurētspējas uzlabošanai” (turpmāk – MK noteikumi Nr.383) [↑](#footnote-ref-2)
2. Komerclikums, 1,panta 1.punkts - <https://likumi.lv/ta/id/5490-komerclikums> [↑](#footnote-ref-3)
3. Ministru kabineta 2020.gada 19.marta noteikumi Nr.149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība” [↑](#footnote-ref-4)
4. Sprieduma teksts latviešu valodā ir pieejams šeit: <http://curia.europa.eu/juris/document/document.jsf;jsessionid=3FCFE9F9814714B6A5445FE9C58E7902?text=&docid=211287&pageIndex=0&doclang=LV&mode=lst&dir=&occ=first&part=1&cid=933595> [↑](#footnote-ref-5)